Oʻnqoʻrgʻon ota jome masjidi

Oʻnqoʻrgʻon jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Qibray tumanida joylashgan boʻlib, tumanning masjid va madrasalar tarkibiga kiradi.

 Joylashuvi va faoliyati 
Oʻnqoʻrgʻon jome masjidi Toshkent viloyati hududidagi Qibray tumani, Oʻnqoʻrgʻon qishloq fuqarolar yigʻiniga qarashli boʻlgan Usaboboyev mahalla fuqarolar yigʻinida joylashgan. Mazkur masjidga Gulbahor qishloq fuqarolar yigʻini, Kirda mahalla fuqarolar yigʻini, Usmon Nosir mahalla fuqarolar yigʻini, Azim koʻchasi, Gulzor mahalla fuqarolar yigʻini, Alisher Navoiy mahalla fuqarolar yigʻini, Mehnat obod mahalla fuqarolar yigʻini, Sirdaryo mahalla fuqarolar yigʻini, Samarqand mahalla fuqarolar yigʻini, T. Joʻrabek mahalla fuqarolar yigʻini, Kungurtus mahalla fuqarolar yigʻinida yashovchilar tashrif buyurishadi.

 Tarixi 
Oʻnqoʻrgʻon jome masjidi Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1999-yil 30-dekabr kuni oʻtkazlib, uning ustavi Toshkent viloyat adliya boshqarmasida roʻyxatga olingan. Qibray tumani Oʻnqoʻrgʻon mahallasi mahalliy aholi vakillari, hamda namozxonlarning taklifiga binoan hududdagi homiylar tashabbusi bilan jome masjidning qurilishi 1987-yilda Isayev Abdulla, Gafurbekov Javlon Zoitov Murot hojilar boshchiligida boshlangan. Mustaqillik yillarida masjid yangidan taʼmirlanib, moʻmin-musulmonlar uchun barcha shart-sharoitlar yaratib berildi. Jome masjid binosi, qoʻshimcha xizmat xonalari va zamon talablaridagi tahoratxonadan namozxonlar foydalanishi mumkin. Ushbu masjidda bugungi kunda Oʻzbekiston xalqaro islom akademiyasida taʼlim olgan Muhammadjon domla Otaboyev imom-xatiblik qilmoqda.

 Manbalar